དེང་དུས།མི་མང་ཆེ་བས་ལུས་སྦྱོང་ལ་མཐོང་ཆེན་པོ་བྱེད་པ་དང་།ལུས་སྦྱོང་བྱེད་རྒྱུ་དེ་གལ་ཆེན་པོ་ཞིག་ཏུ་བརྩི་ཡི་ཡོད།འོན་ཀྱང་མི་འགའ་ཤས་ཀྱིས་ལས་ཀ་བྲེལ་བ་ཚ་པོ་འདུག་པས་ལུས་སྦྱོང་བྱེད་ཁོམ་མི་འདུག་ཅེས་བརྗོད་ཀྱི་ཡོད།དོན་དངོས་ཐོག་ལུས་སྦྱོང་བྱེད་པའི་དུས་ཡུན་རིང་ཐུང་གཙོ་བོ་མིན་ཏེ།ཚན་རིག་དང་མཐུན་པའི་ངང་ལུས་སྦྱོང་ངེས་ཅན་བྱས་ན་ཕན་འབྲས་མངོན་གསལ་དོད་པོ་ཐོན་སྲིད།ཨ་རིའི་ལུས་སྦྱོང་གསོ་རིག་སློབ་ཚོགས་ཀྱིས་འོས་སྦྱོར་བྱས་པའི་ཉིན་ལྟར་ལུས་སྦྱོང་སྐར་མ་བདུན་བྱེད་པའི་ཐབས་ཤེས་འདི་རྒྱུན་འཁྱོངས་ན།ལུས་པོ་སྐམ་དུ་བཏང་ཐུབ་ནས་གཟུགས་བྱད་ཡག་པོ་ཞིག་ཡོང་སྲིད།ལུས་སྦྱོང་བྱེད་སྟངས་འདིར་ཕལ་ཆེར་སྐར་མ་བདུན་འགོར་གྱི་ཡོད་ཅིང་།ལུས་སྦྱོང་འདིར་ལུས་པོ་འགུལ་སྟངས་བཅུ་གཉིས་ཡོད་པར་རེ་རེར་སྐར་ཆ་སུམ་ཅུ་དགོས།དེ་ལྟར་འགུལ་སྟངས་ཐེངས་གཅིག་ཚར་རྗེས་ངལ་གསོ་སྐར་ཆ་བཅུ་རེ་རྒྱག་དགོས།